The Key-stone of Discrimination and the Impact of its Manifestations

on the Selected Groups of Population

/správa z konferencie konanej dňa 9. novembra 2017/

 Katedra dejín práva Právnickej fakulty Trnavskej univerzity v Trnave zorganizovala na pôde fakulty medzinárodnú vedeckú konferenciu so zastrešujúcou témou ***"The Key-stone of Discrimination and the Impact of its Manifestations on the Selected Groups of Population"***. Konferencia bola usporiadaná v rámci grantového projektu VEGA č. 1/0549/15 s názvom *„Právne postavenie Židov na území SR v rokoch 1939 - 1942 so zreteľom na niektoré vybrané oblasti právnej úpravy v stredoeurópskom kontexte“*.

Konferencie sa zúčastnili členovia Katedry dejín práva a Katedry teórie práva a ústavného práva Právnickej fakulty Trnavskej univerzity v Trnave, profesor z Filozofickej fakulty Trnavskej univerzity v Trnave, kolegovia z právnických fakúlt v Banskej Bystrici a Bratislave. Zo zahraničia nás potešili účasťou hostia zo Švédska, Grécka, Poľska, Rakúska či Francúzska, čím vo významnej miere obohatili túto medzinárodnú konferenciu.

Napriek vyspelosti ľudského spoločenstva elementárne negatíva z neho nemiznú, naopak, často nachádzajú sofistikovanejšie cesty uplatnenia, na ktoré je nutné neustále upozorňovať a zabraňovať ich opakovaniu, vžívaniu sa či dokonca považovaniu za bežné a akceptovateľné. Na usporiadanej konferencii sme tak urobili z historického i súčasného, národného i medzinárodného hľadiska, a tak dúfame, že sme využili jej potenciál, o čom sa napokon bude možné presvedčiť v zborníku vydanom v tlačenej podobe v anglickom jazyku.

Hodnota výnimočných myšlienok sa navyše vždy znásobuje v podnetnom prostredí a v priateľskej atmosfére. Objektívne hodnotiac podľa prednesených príspevkov a diskusie, subjektívne hodnotiac na základe dojmov, dovolíme si tvrdiť, že predmetnej konferencii nechýbal ani jeden z týchto rozmerov. Dúfame, že v podobnom či dokonca širšom okruhu pozvaných prediskutujeme v budúcnosti ešte mnohé zaujímavé témy.

Mgr. Monika Martišková, JUDr. Ingrid Lanczová